**ՀԻՄՆԱՎՈՐՈՒՄ**

**«ԳՈՒՅՔ ՓՈԽԱՆՑԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Ընթացիկ իրավիճակը և իրավական ակտի ընդունման անհրաժեշտությունը**

«Գույք փոխանցելու և ամրացնելու մասին» Կառավարության որոշման նախագծի ընդունումը պայմանավորված է «Հրաժարում հօգուտ պետության» մաքսային ընթացակարգով ձևակերպված անօդաչու թռչող սարք AUTEL EVO II 640T (թռիչքի քաշը 2 ԿԳ) քաղաքացիական նշանակության, 1/1 BX-1 (մեկ հատ, բրուտտո քաշը՝ 12 կգ, մաքսային արժեքը՝ 3,808,286 դրամ, այսուհետ՝ Գույք) Ազգային անվտանգության ծառայությանը փոխանցելու անհրաժեշտությամբ։

«Մաքսային կարգավորման մասին» օրենքի 145-րդ հոդվածի 1-ին մասի համաձայն՝ Պետական եկամուտների կոմիտեն իրավունք ունի պետական սեփականությանը փոխանցված ապրանքները անհատույց փոխանցելու շահագրգիռ պետական մարմիններին և կազմակերպություններին` Կառավարության որոշման հիման վրա:

**Առաջարկվող կարգավորման բնույթը**

Նախագծով նախատեսվում է «Հրաժարում հօգուտ պետության» մաքսային ընթացակարգով ձևակերպված Գույքը փոխանցել և ամրացնել Ազգային անվտանգության ծառայությանը:

**Ակնկալվող արդյունքը**

Նախագծի ընդունմամբ «Հրաժարում հօգուտ պետության» մաքսային ընթացակարգով ձևակերպվող Գույքը կփոխանցվի և կամրացվի Ազգային անվտանգության ծառայությանը:

Նախագծի ընդունումից հետո պետական եկամուտներում և ծախսերում փոփոխու­թյուն­­ներ չեն առաջանա:

**Կապը ռազմավարական փաստաթղթերի հետ. Հայաստանի վերափոխման ռազ­մա­վա­րություն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վա­րություններ**

Նախագծի ընդունումը բխում է Ազգային ժողովի 2021 թվականի օգոստոսի 26-ի N ԱԺՈ-002-Ն որոշմամբ հաստատված Հայաստանի Հանրապետության կառավա­րության (2021-2026թթ.) ծրագրի 1-ին գլխի «Ազգային անվտանգության մարմինների կայուն համա­կարգը» կետից: Համաձայն նշված կետի` ՀՀ ներքին և արտաքին անվտանգության, կայունու­թյան, հասարակության բնականոն գործունեության կարևորագույն նախապայմաններից է մշտապես կատարելագործվող, արդի մարտահրավերներին դիմակայելու ունակ, տեխնիկական զարգացումներին համընթաց արդիականացվող, համապատասխան որակյալ կադրերով հա­մալրվող և հասարակության վստահությունը վայելող ազգային անվտանգության մարմինների առ­կայությունը: Հետախուզության, հակահետախուզության և ահաբեկչության դեմ պայքարի ուղղու­թյուններով տեսանելի և գոհացուցիչ արդյունքների հասնելու համար գերակա խնդիր է ազգային անվտանգության մարմինները տեխնիկապես վերազինելը, որակյալ նոր կադրերով, անհրաժեշտ մասնագետներով համալրելը:

Ազգային անվտանգության ծառայություն